กฎ กกฎ ก.พ.ฉบับที่ ๒ (พ.ศ. ๒๕๑๘)ออกตามความในพระราชบัญญัติระเบียบข้าราชพลเรือนพ.ศ. ๒๕๑๘ว่าด้วยการให้ข้าราชการพลเรือนสามัญได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของเงินเดือนสำหรับตำแหน่ง[๑] อาศัยอำนาจตามความในมาตรา ๘ (๒) และมาตรา ๓๗ แห่งพระราชบัญญัติระเบียบข้าราชการพลเรือนพ.ศ. ๒๕๑๘ ก.พ. ออกกฎ ก.พ. ไว้ ดังต่อไปนี้ข้อ ๑[๒]ข้าราชการพลเรือนสามัญผู้ใดได้รับแต่งตั้งให้ดำรงตำแหน่งระดับใดให้ได้รับเงินเดือนในขั้นต่ำของเงินเดือนสำหรับตำแหน่งระดับนั้น เว้นแต่(๑) ผู้นั้นได้รับเงินเดือนสูงกว่าขั้นต่ำของระดับนั้นอยู่แล้วให้ได้รับเงินเดือนในอัตราเท่ากับเงินเดือนที่ได้รับอยู่(๒) ผู้นั้นได้ปริญญาหรือประกาศนียบัตรวิชาชีพ ซึ่ง ก.พ.รับรองว่าเป็นคุณสมบัติเฉพาะสำหรับตำแหน่งใด ระดับใดและกำหนดเงินเดือนที่ควรได้รับในขั้นใด ให้ผู้นั้นได้รับเงินเดือนในขั้นที่ ก.พ.กำหนดนั้น แต่ทั้งนี้ต้องอยู่ในหลักเกณฑ์ดังต่อไปนี้ด้วย คือ(ก) ผู้ได้รับแต่งตั้งให้ดำรงตำแหน่งระดับ ๑ให้ได้รับเงินเดือนไม่สูงกว่าขั้น ๑,๒๒๐ บาท(ข) ผู้ได้รับแต่งตั้งให้ดำรงตำแหน่งระดับ ๒ให้ได้รับเงินเดือนไม่สูงกว่าขั้น ๑,๕๕๐ บาท(ค) ผู้ได้รับแต่งตั้งให้ดำรงตำแหน่งระดับ ๓ให้ได้รับเงินเดือนไม่สูงกว่าขั้น ๒,๓๗๐ บาทในกรณีที่ ก.พ.รับรองคุณวุฒิของผู้ใดว่าเป็นคุณสมบัติเฉพาะสำหรับตำแหน่งใด ระดับใดและกำหนดเงินเดือนที่ควรได้รับแตกต่างไปจากหลักเกณฑ์ที่กำหนดใน (ก) (ข) และ (ค)ให้ผู้นั้นได้รับเงินเดือนในขั้นที่ ก.พ. กำหนด(๓)ผู้นั้นได้ปริญญาหรือประกาศนียบัตรวิชาชีพเพิ่มขึ้นหรือสูงขึ้น และ ก.พ.รับรองว่าปริญญาหรือประกาศนียบัตรวิชาชีพที่ได้รับเพิ่มขึ้นหรือสูงขึ้นนั้นเป็นคุณสมบัติเฉพาะสำหรับตำแหน่งที่ได้รับแต่งตั้งอธิบดีผู้บังคับบัญชาหรือผู้บังคับบัญชาที่ได้รับมอบหมายจากอธิบดีอาจปรับให้ได้รับเงินเดือนในขั้นตามที่ก.พ. อนุมัติได้ ตามหลักเกณฑ์ที่กำหนดใน (๒) (๔) ในกรณีที่ ก.พ.ได้กำหนดเงินเดือนขั้นต้นสำหรับตำแหน่งระดับใด ในสายงานใดไว้ในมาตรฐานกำหนดตำแหน่งสูงกว่าเงินเดือนขั้นต่ำของระดับนั้น ให้ผู้นั้นได้รับเงินเดือนในขั้นที่ก.พ. กำหนด(๕) ผู้ได้รับแต่งตั้งให้ดำรงตำแหน่งในระดับที่สูงขึ้นถ้าได้รับเงินเดือนต่ำกว่าขั้นต่ำของเงินเดือนสำหรับตำแหน่งให้ได้รับเงินเดือนในอัตราเท่ากับเงินเดือนที่ได้รับอยู่ไปก่อน เว้นแต่ ก.พ.จะได้พิจารณากำหนดเป็นอย่างอื่นข้อ ๒ ข้าราชการพลเรือนสามัญผู้ได้รับแต่งตั้งให้ดำรงตำแหน่งระดับใดถ้าได้รับเงินเดือนสูงกว่าขั้นสูงของระดับนั้นอยู่แล้วให้ได้รับเงินเดือนในอัตราเท่ากับเงินเดือนที่ได้รับอยู่ข้อ ๓ข้าราชการพลเรือนสามัญผู้ได้รับแต่งตั้งให้ดำรงตำแหน่งตามมาตรา ๔๓ มาตรา ๕๒มาตรา ๕๓ มาตรา ๕๕ มาตรา ๕๖ มาตรา ๕๗ มาตรา ๕๘ และมาตรา ๖๑ แห่งพระราชบัญญัติข้าราชการพลเรือนพ.ศ.๒๕๑๘ ให้ได้รับเงินเดือนตามที่บัญญัติไว้ในมาตรานั้น ๆข้อ ๔กรณีอื่นนอกจากที่ได้กำหนดไว้ในกฎ ก.พ. นี้ ให้เสนอ ก.พ.พิจารณาอนุมัติเป็นราย ๆ ไปบทเฉพาะกาล ข้อ ๕ ข้าราชการพลเรือนสามัญผู้ได้รับแต่งตั้งให้ดำรงตำแหน่งระดับใดเป็นครั้งแรกตามบทบัญญัติแห่งพระราชบัญญัติระเบียบข้าราชการพลเรือน พ.ศ. ๒๕๑๘ให้ได้รับเงินเดือนในอัตราเท่ากับเงินเดือนที่ได้รับอยู่สำหรับผู้ที่ได้รับเงินเดือนยังไม่ถึงขั้นต่ำของเงินเดือนสำหรับตำแหน่งก.พ.จะได้กำหนดการปรับอัตราเงินเดือนให้ได้รับเพิ่มขึ้นเป็นรายปีทุก ๆ ปีตามกำลังเงินงบประมาณแผ่นดินจนกว่าจะเข้าขั้นต่ำตามบัญชีอัตราเงินเดือนข้าราชการพลเรือนท้ายพระราชบัญญัติระเบียบข้าราชการพลเรือนพ.ศ. ๒๕๑๘ให้ไว้ ณ วันที่ ๙ กันยายน พ.ศ. ๒๕๑๘หม่อมราชวงศ์คึกฤทธิ์ ปราโมชนายกรัฐมนตรี ประธาน ก.พ.กฎ ก.พ. ฉบับที่ ๑๒ (พ.ศ. ๒๕๑๙) ออกตามความในพระราชบัญญัติระเบียบข้าราชการพลเรือนพ.ศ. ๒๕๑๘ว่าด้วยการให้ข้าราชการพลเรือนสามัญได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของเงินเดือนสำหรับตำแหน่ง[๓][๑] ราชกิจจานุเบกษาเล่ม ๙๒/ตอนที่ ๑๘๖/ฉบับพิเศษ หน้า ๓/๙ กันยายน ๒๕๑๘[๒] ข้อ ๑แก้ไขเพิ่มเติมโดยกฎ ก.พ. ฉบับที่ ๑๒ (พ.ศ. ๒๕๑๙) ออกตามความในพระราชบัญญัติระเบียบข้าราชการพลเรือนพ.ศ. ๒๕๑๘ ว่าด้วยการให้ข้าราชการพลเรือนสามัญได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของเงินเดือนสำหรับตำแหน่ง[๓] ราชกิจจานุเบกษาเล่ม ๙๓/ตอนที่ ๓๑/ฉบับพิเศษ หน้า ๑/๑๗ กุมภาพันธ์ ๒๕๑๙